Καλαθοσφαίριση στους Θερινούς Ολυμπιακούς Αγώνες 1968

Το τουρνουά καλαθοσφαίρισης της 19ης Ολυμπιάδας έλαβε χώρα στην Πόλη του Μεξικού μεταξύ 13-25 Οκτωβρίου 1968, με τη συμμετοχή 16 εθνικών ομάδων ανδρών. Ήταν η έβδομη φορά που το άθλημα συμπεριλαμβανόταν στο επίσημο ολυμπιακό πρόγραμμα.

Το σύστημα διεξαγωγής παρέμεινε ίδιο με των Ολυμπιακών του Τόκυο: Αρχικά χωρισμός σε δύο ομίλους των οκτώ, κατόπιν χιαστί νοκ-άουτ για όλες τις θέσεις. Νικήτριες αναδείχθηκαν για 7η συνεχόμενη φορά οι Ηνωμένες Πολιτείες, με δεύτερη τη Γιουγκοσλαβία (πρώτο μετάλλιο στη διοργάνωση) και τρίτη τη Σοβιετική Ένωση. Όλοι οι αγώνες φιλοξενήθηκαν στο νεότευκτο κλειστό γήπεδο Palacio de los Deportes.

Από στατιστική άποψη, το τουρνουά του '68 ξεχωρίζει για τη διεύρυνση του αήττητου σερί των ΗΠΑ στη διοργάνωση (54 αγώνες στο παρκέ, 55 εάν συνυπολογιστεί μία νίκη χωρίς αγώνα το 1936), καθώς και για δύο πρωτιές: το ντεμπούτο της Αφρικής (σε κάποιες παλαιές εμφανίσεις της, η Εθνική Αιγύπτου συμμετείχε ως μέλος της ευρωπαϊκής μπασκετικής ζώνης) και την πρώτη άνοδο δύο ευρωπαϊκών ομάδων στο βάθρο, εις βάρος της Λατινικής Αμερικής που επίσης για πρώτη φορά έμεινε εκτός μεταλλίων.

Συμμετέχοντες 

 Έξι θέσεις δόθηκαν αυτοδικαίως στην πρώτη πεντάδα του Τόκυο και τη διοργανώτρια χώρα.
 Οκτώ θέσεις, δύο ανά ήπειρο πλην Ωκεανίας, δόθηκαν στις ζώνες της FIBA. Αφρική και Ασία τις μοίρασαν μέσω του Αφρικανικού και Ασιατικού Πρωταθλήματος 1967 αντίστοιχα, η Αμερική μέσω του μπασκετικού τουρνουά των Παναμερικανικών Αγώνων 1967, ενώ η Ευρώπη διοργάνωσε ειδικό τουρνουά το 1968 στη Σόφια.
 Τα δύο τελευταία εισιτήρια δόθηκαν από το προ-ολυμπιακό τουρνουά του Μοντερρέι, όπου συμμετείχαν οι επιλαχόντες των παραπάνω ηπειρωτικών διοργανώσεων και οι εκπρόσωποι της Ωκεανίας.

Προκριματικός γύρος 

 Χωρισμός με κλήρωση και πρόνοια ομοιόμορφης κατανομής για ομάδες από την ίδια ήπειρο.

Τελικός γύρος - Αγώνες κατάταξης

Θέσεις 1 - 4

Θέσεις 5 - 8

Θέσεις 9 - 12

Θέσεις 13 - 16

Εξωτερικοί σύνδεσμοι 
 1968 Olympic Games - επίσημος ιστοχώρος της FIBA

Καλαθοσφαίριση στους Ολυμπιακούς Αγώνες